wickkiey/tamil-wikipedia-chunked huggingface dataset:
# முப்பீனைல்மெத்தேன்தயோல்

**முப்பீனைல்மெத்தேன்தயோல்** (*Triphenylmethanethiol*) (C<sub>6</sub>H<sub>5</sub>)<sub>3</sub>CSH என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். கரிம கந்தகச் சேர்மமான இது முப்பீனைல்பெத்தில் சேர்மத்தின் தயோல் வழிப்பெறுதியாகப் பெறப்படுகிறது.  
முப்பீனைல்மெத்தேன்தயோல் சேர்மமானது குறைந்த பருமன் ஒப்புமைகளை விட நிலைப்புத்தன்மை கொண்ட பல அசாதாரண வழிப்பெறுதிகளை உருவாக்குகிறது. (C<sub>6</sub>H<sub>5</sub>)<sub>3</sub>CSClஎன்ற மூலக்கூற்றால் விவரிக்கப்படும் சல்பீனைல் குளோரைடு தயோல் சேர்மத்திலிருந்து பெறப்படுகிறது. உடன் சல்பியூரைல் குளோரைடும் உருவாகிறது. இது அமோனியாவுடன் வினைபுரிந்து (C<sub>6</sub>H<sub>5</sub>)<sub>3</sub>CSNH<sub>2</sub>என்ற மூலக்கூற்று வாய்ப்பாட்டால் விவரிக்கப்படும் சல்பீனமைடை உருவாக்குகிறது. தயோல் நைட்ரசு அமிலத்துடன் வினைபுரிந்து (C<sub>6</sub>H<sub>5</sub>)<sub>3</sub>CSNO என்ற மூலக்கூற்றால் விவரிக்கப்படும் பச்சை நிறங்கொண்ட நைட்ரசோதயோல் சேர்மத்தைக் கொடுக்கிறது.
# மெத்தில் ஐதரோபெராக்சைடு

**மெத்தில் ஐதரோபெராக்சைடு** (*Methyl hydroperoxide*) CH<sub>3</sub>OOH அல்லது (CH<sub>4</sub>O<sub>2</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். எளிதில் ஆவியாகக் கூடிய இச்சேர்மம் நிறமற்ற நீர்மமாகக் காணப்படுகிறது. ஓர் எளிமையான ஐதரோபெராக்சைடு என்று கோட்பாட்டு அளவில் பயன்படும் இச்சேர்மம் வளிமண்டல மீத்தேன் ஆக்சிசனேற்றத்தில் ஓர் இடைநிலையாக உள்ளது. தொடர்புடைய மூன்றாம் நிலை ஐதரோபெராக்சைடுகளைப் போலல்லாமல் வெடிக்கும் தன்மை கொண்டதாக இச்சேர்மம் உள்ளது. மெத்தில் ஐதரோபெராக்சைடின் ஆய்வக தயாரிப்பு முதலில் 1929 ஆம் ஆண்டில் நிகழ்ந்தது.
# வத்ரேவு சின்ன வீரபத்ருடு

**வத்ரேவு சின்ன வீரபத்ருடு** [பிறப்பு: 28 மார்ச் 1962] ஆந்திராவைச் சேர்ந்த கவிஞரும் எழுத்தாளரும் ஆவார். இவர் 2008 ஆம் ஆண்டிற்கான சாகித்திய அகாதமி மொழிபெயர்ப்பாளர் விருதினை வென்றவர் ஆவார். இவர் ஐந்து கவிதை நூல்கள், மூன்று இலக்கிய விமர்சன நூல்கள், ஒரு சிறுகதைத் தொகுப்பு, இமானுவேல் காண்டின் தத்துவங்கள் மொழிபெயர்ப்பு, அப்துல்கலாமின் ஐந்து புத்தகங்கள் மொழிபெயர்ப்பு மற்றும் மூன்று காந்திய நூல்கள் மொழிபெயர்ப்பு ஆகியவற்றைச் செய்துள்ளார்.
# வத்ரேவு சின்ன வீரபத்ருடு

## வாழ்க்கைக் குறிப்பு

ஆந்திராவின் கிழக்கு கோதாவரி மாவட்டத்தின் பழங்குடி கிராமத்தில் பிறாந்தார். 1985 ஆம் ஆண்டு ஆந்திரப் பல்கலைக்கழகத்தில் தத்துவயியலில் முதுகலைப் பட்டம் பெற்றார். பின்னர் ராஜமுந்திரியில் தொலைத்தொடர்புத் துறையில் பணியாற்றினார். 1987-இல் ஆந்திரப் பிரதேச அரசின் பழங்குடியினர் நலத்துறையில் பணியாற்றினார். விஜயநகரம், கர்னூல், விசாகப்பட்டினர் மற்றும் அதிலாபாத் ஆகிய மாவட்டங்களில் 1987 முதல் 1995 வரை பழங்குடியினர் நல்வாழ்வுத்துறை அதிகாரியாகப் பணிபுரிந்தார். 1997 ஆம் ஆண்டு முதல் 2000 ஆம் ஆண்டுவரை ஒருங்கிணைந்த பழங்குடியின மேம்பாட்டு நிறுவனத்தின் (ITDA) திட்ட அதிகாரியாகப் பணியாற்றினார். பழங்குடியினர் நல்வாழ்வுத்துறையில் இணை இயக்குநராக 2000 ஆம் ஆண்டு முதல் 2008 வரை பணியாற்றினார். பின்னர் 2016 வரை கூடுதல் இயக்குநராகப் பணிபுரிந்தார்.
1987 முதல் 2016 வரை இத்துறையில் பணியாற்றிய காலத்தில், பழங்குடியினர் கல்வி மேம்பாடு, பழங்குடியினர் பகுதிகளில் தொடக்கக் கல்வியைப் பரவலாக்குதல், பழங்குடியினரின் கல்வியின் தரத்தை மேம்படுத்துதல், பழங்குடியினர் மேம்பாட்டுக்கான பல்வேறு திட்டங்களை வடிவமைத்தல் மற்றும் பழங்குடியினரின் துணைத் திட்டம் மற்றும் பிறவற்றை உருவாக்குதல் மற்றும் கண்காணித்தல் போன்றவற்றில் ஈடுபட்டுள்ளார்.
# வத்ரேவு சின்ன வீரபத்ருடு

## படைப்புகள்

- யாரையும் சங்கடப்படுத்தாதீர்கள் (மொழிபெயர்ப்பு) (ఎవరికీ తలవంచకు (అనువాదం))
- வெற்றிபெறும் சுயசரிதை (ஏபிஜே அப்துல் கலாமின் தெலுங்கு மொழிபெயர்ப்பு 'தி விங்ஸ் ஆஃப் ஃபயர்)(ఒక విజేత ఆత్మకథ ( ఎపిజె అబ్దుల్ కలాం 'ది వింగ్స్ ఆఫ్ ఫైర్' తెలుగుఅనువాదం))
- தனிமையான களத்தில் எங்கள் அம்மா மட்டும்தான் (கவிதை தொகுப்பு) (ఒంటరి చేలమధ్య ఒకత్తే మన అమ్మ (కవితా సంకలనం))
- சில குறிப்புகள் சில திறன்கள் - உலகளாவிய கல்வியில் எனது அனுபவங்கள் (కొన్నికలలు కొన్నిమెలకువలు - సార్వత్రిక విద్యలో నా అనుభవాలు)
- ஜெர்மன் தத்துவஞானி கான்ட்டின் படைப்புகள் (மொழிபெயர்ப்பு) (జర్మన్ తత్త్వవేత్త కాంట్ రచనలు (అనువాదం))
- மை கன்ட்ரி யங் பீப்பிள் (ஏபிஜே அப்துல் கலாம் 'இக்னிட்டட் மைண்ட்ஸ்' தெலுங்கு மொழிபெயர்ப்பு) (నా దేశ యువజనులరా (ఎపిజె అబ్దుల్ కలాం 'ఇగ్నైటెడ్ మైండ్స్' తెలుగు అనువాదం))
- நிர்விகல்பா இசை (கவிதை தொகுப்பு) (నిర్వికల్ప సంగీతం (కవితా సంకలనం))
- வாட்டர்கலர் படம் (నీటిరంగుల చిత్రం)
- நான் செல்லும் பாதைகள் ஆறுகள், காடுகள், மலைகள் (నేను తిరిగిన దారులు నదీనదాలు, అడవులు, కొండలు)
- மறுபரிசீலனை (கவிதை)(పునర్యానం (కావ్యం))
- கேள்வித்தாள் (கதை தொகுப்பு) (ప్రశ్నభూమి (కథా సంకలనం))
- வீட்டில் இருந்து நீங்கள் என்ன கற்றுக்கொள்ள வேண்டும்? (మీరు ఇంటి నుంచి ఏమి నేర్చుకోవాలి?)
- பள்ளியில் இருந்து நீங்கள் என்ன கற்றுக்கொள்ள வேண்டும்? (మీరు బడి నుంచి ఏమి నేర్చుకోవాలి?)
- சமூகத்திலிருந்து நீங்கள் என்ன கற்றுக்கொள்ள விரும்புகிறீர்கள்? (మీరు సమాజం నుంచి ఏమి నేర్చుకోవాలి?)
- நூறு வருட தெலுங்கு கதை (தொகுப்பு) (వందేళ్ల తెలుగుకథ(సంకలనం))
- உண்மை தேடுதல் (సత్యాన్వేషణ)
- நண்பருக்கு காதல் கடிதம் (இலக்கியப் புகழ்ச்சி)(సహృదయునికి ప్రేమలేఖ (సాహిత్య ప్రశంస))
- ஹைக்கூ பயணம் (హైకూ యాత్ర)
# வத்ரேவு சின்ன வீரபத்ருடு

## விருதுகள்

- 2008 ஆம் ஆண்டிற்கான மொழிபெயர்ப்பாளர்களுக்கான சாகித்ய அகெதமி விருது.
- தெலுங்கு பல்கலைக்கழக விருது.
# மேக்ரோபிராக்கியம் கிராண்டிமேனசு

***மேக்ரோபிராக்கியம் கிராண்டிமேனசு*** (*Macrobrachium grandimanus*), அல்லது **ஹவாய்யான் நதி இறால்** *அல்லது 'opae'oeaha'a* என்று ஹவாய் மொழியில் அழைக்கப்படுவது நன்னீர் இறால் சிற்றினமாகும். இதனுடைய இளம் உயிரிகள் உப்புநீருக்கும் பின்னர் நன்னீருக்கும் வலசைப்போகும் *ஆம்பிட்ரோமசு* வாழ்க்கைச் சுழற்சியைக் கொண்டுள்ளது. இந்த இறால் ஹவாய் தீவுகளில் மட்டுமே காணப்படும் அகணிய உயிரியாகும்.
# மேக்ரோபிராக்கியம் கிராண்டிமேனசு

## விளக்கம்

ஹவாய் நதி இறால் வெளிர் அல்லது அடர் பழுப்பு வண்ணத்தில் காணப்படும். இதன் உடல் நீளம் 8 சென்டிமீட்டர் வரை வளரும். ஹவாயில் உள்ள மற்ற இறால்களைப் போலல்லாமல் இது சமச்சீரற்ற இரண்டாவது மார்பு கால்களைக் கொண்டுள்ளது. இவை விலங்குகள் மற்றும் தாவரப் பொருட்களுக்காக மெதுவாகப் பாயும் நீரோடைகளின் அடிப்பகுதியில் உணவினைத் தேடுகின்றன. இவை ஆண்டு முழுவதும் இனப்பெருக்கம் செய்யும் தன்மையுடையன. அடைகாக்கும் காலம் தோராயமாக மூன்று முதல் நான்கு வாரங்கள் நீடிக்கும். குஞ்சு பொரித்த பிறகு, இளம் உயிரிகள் கடல் பகுதிக்கு ஆற்று நீரோட்டத்தில் அடித்துச் செல்லப்படுகின்றன. அங்கு இவை முதிர்ச்சியடைந்து மீண்டும் நீரோடைகளுக்குத் திரும்புகின்றன. இதற்கு ஒரு மாதம் காலம் வரை ஆகும்.
# மேக்ரோபிராக்கியம் கிராண்டிமேனசு

## வாழிடமும் பரவலும்

ஹவாய் தீவின் அனைத்து நீரோடைகளிலும் இவை காணப்படுகின்றது. தற்போது உயர்தர நீரோடைகளான காவுய், ஓகு, மோலோகாஐ, மாயு மற்றும் ஹவயிலும் ஈரநிலங்கள், சிறிய குளங்கள் மற்றும் மூடப்பட்ட நீர்நிலைகளிலும் காணப்படும்.
# மேக்ரோபிராக்கியம் கிராண்டிமேனசு

## பயன்பாடு

ஹவாய் நதி இறால் உணவுக்காகப் பிடிக்கப்படுவதில்லை. மேலும் வேறு எந்த வணிக ரீதியானப் பயன்பாட்டினையும் கொண்டிருக்கவில்லை.
# ஊமை கவுண்டம்பட்டி

**ஊமை கவுண்டம்பட்டி** (*Umaikavandampatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது சந்திரபட்டி ஊராட்சிக்கு உட்பட்டது.
# ஊமை கவுண்டம்பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 51 கிலோமீட்டர் தொலைவிலும், ஊத்தங்கரையில் இருந்து 12 கிலோமீட்டர் தொலைவிலும் உள்ளது.
# ஊமை கவுண்டம்பட்டி

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 135, மொத்த மக்கள் தொகை 619, இதில் 311 ஆண்களும், 308 பெண்களும் அடங்குவர்.
# ஊமையனூர்

**ஊமையனூர்** (*Umaiyanur*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது உப்பரனபட்டி ஊராட்சிக்கு உட்பட்டது.
# ஊமையனூர்

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 61 கிலோமீட்டர் தொலைவிலும், ஊத்தங்கரையில் இருந்து 9 கிலோமீட்டர் தொலைவிலும் உள்ளது.
# ஊமையனூர்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 253, மொத்த மக்கள் தொகை 993, இதில் 526 ஆண்களும், 467 பெண்களும் அடங்குவர்.
# உப்பாரபட்டி

**உப்பாரப்பட்டி** (*Upparapatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது உப்பாரப்பட்டி ஊராட்சிக்கு உட்பட்டது.
# உப்பாரபட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 48 கிலோமீட்டர் தொலைவிலும், ஊத்தங்கரையில் இருந்து 8 கிலோமீட்டர் தொலைவிலும், மாநிலத் தலைநகரான சென்னையிலிருந்து 238 கிலோமீட்டர் தொலைவிலும் உள்ளது.
# உப்பாரபட்டி

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 315, மொத்த மக்கள் தொகை 1195, இதில் 649 ஆண்களும், 546 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 63.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அலமுத் கோட்டை

**அலமுத்** என்பது ஒரு சிதிலமடைந்த மலைக் கோட்டையாகும். பாரசீக மொழியில் இதன் பெயருக்கு பொருள் "கழுகின் கூடு" என்பதாகும். இது ஈரான் நாட்டின் அலமுத் பகுதியில் காஸ்பியன் கடலுக்கு தெற்கே கஸ்வின் மகாணத்தில் ஈரானில் அமைந்துள்ளது. இது தற்போதைய ஈரானின் தலைநகரான டெஹ்ரானில் இருந்து 200 கிலோ மீட்டர் தொலைவில் உள்ளது.  
கி. பி. 1090ஆம் ஆண்டு அலமுத் கோட்டையானது நிசாரி இஸ்மாயிலியான ஹசன் இ சபாவின் கட்டுப்பாட்டில் வந்தது. 1256ஆம் ஆண்டுவரை அலமுத் நிசாரி இஸ்மாயிலிகளின் அரசின் தலைமை பகுதியாக செயல்பட்டது. இஸ்மாயிலி அரசுக்கு பாரசீகம் முதல் சிரியா வரை ஆங்காங்கே சிதறி கிடந்தவாறு தொடர்ச்சியான கோட்டைகள் கைவசம் இருந்தன. ஒவ்வொரு கோட்டையை சுற்றிலும் அவர்களுக்கு எதிரானவர்களின் பகுதிகள் இருந்தன.  
இக்கோட்டைகளில் மிகப் பிரபலமானதாக அலமுத் திகழ்ந்தது. இக்கோட்டையை எந்த ராணுவ தாக்குதலும். ஊடுருவ முடியாது என்று நினைக்கப்பட்டது. மேலும் அழகான தோட்டங்கள், நூலகம் மற்றம் ஆய்வகங்களுக்காக புகழ் பெற்றதாக இந்த அலமுத் கோட்டை விளங்கியது. இங்கு தத்துவவாதிகள் மற்றும் அறிவியலாளர்கள் சுதந்திரமாக விவாதங்களில் பங்கெடுத்தனர்.  
செல்யுக் மற்றும் குவாரசமிய பேரரசு உள்ளிட்ட எதிரிகளிடமிருந்து இக்கோட்டை தப்பிப் பிழைத்தது. 1256 ஆம் ஆண்டு ருக்கின் அல்-தின் குர்ஷா இக்கோட்டையை. படையெடுத்து வந்த மங்கோலியர்களிடம் சரணடைய வைத்தார். அவர்கள் இக்கோட்டையை இடித்து அதன் புகழ்பெற்ற நூலக புத்தகங்களையும் எரித்தனர். பொதுவாக மங்கோலிய தாக்குதலால் அலமுத்தில் இருந்த நிசாரி இஸ்மாயிலிகளின் வசிப்பானது முடித்து வைக்கப்பட்டது என கருதப்பட்டாலும் 1275ஆம் ஆண்டு நிசாரி படைகள் இக்கோட்டையை மீண்டும் கைப்பற்றின. இஸ்மாயிலிகளுக்கு ஏற்பட்ட தாக்குதல் மற்றும் அழிவானது அதிகமாக இருந்தபோதிலும் அவர்களை முற்றிலுமாக ஒழிக்க மங்கோலியர்கள் முயலவில்லை என்பதையே இது நமக்குக் காட்டுகிறது. எனினும் இந்த கோட்டையானது மீண்டும் இஸ்மாயிலிகளால் கைப்பற்றப்பட்டது. 1282ஆம் ஆண்டு ஹுலாகுவின் மூத்த மகனின் ஆட்சியின் கீழ் வந்தது. அதற்குப்பிறகு இக்கோட்டை அப்பகுதியில் மட்டுமே முக்கியத்துவம் வாய்ந்ததாக திகழ்ந்தது. பல்வேறு உள்ளூர். ஆட்சியாளர்களிடம் கைமாறியது.  
தற்போது இது சிதிலம் அடைந்துள்ளது. எனினும், இதன் வரலாற்று முக்கியத்துவம் காரணமாக ஈரானிய அரசாங்கமானது இதை ஒரு சுற்றுலாத் தலமாக உருவாக்கி வருகிறது.
# பௌஷ் திருவிழா

-மேற்கு வங்காளத்தில் ஒரு அரங்கு ]]
**பௌஷ் மேளா** ( *Poush Mela* ) என்பது இந்திய மாநிலமான மேற்கு வங்காளத்தில் உள்ள பிர்பூம் மாவட்டத்தில் உள்ள சாந்திநிகேதனில் அறுவடை காலத்தைக் குறிக்கும் வருடாந்திர கண்காட்சியும், திருவிழாவும் ஆகும். பௌஷ் மாதத்தின் 7வது நாளில் தொடங்கும் (கிரெகொரியின் நாட்காட்டியின் திசம்பர் முதல் சனவரி) இந்த கண்காட்சி அதிகாரப்பூர்வமாக மூன்று நாட்களுக்கு நீடிக்கும். விற்பனையாளர்கள் மாத இறுதி வரை தங்கலாம். 2017 முதல், கண்காட்சி ஆறு நாட்கள் நீடித்தது. பெங்காலி நாட்டுப்புற இசையின் நேரடி நிகழ்ச்சிகளான பவுல், கீர்த்தனைகளும், கோபி கானம் போன்றவையும் இந்த கண்காட்சியின் முக்கிய அம்சமாகும்.
# பௌஷ் திருவிழா

## பின்னணி

தேபேந்திரநாத் தாகூர் இருபது சீடர்களுடன் இராம் சந்திர வித்யாபகிசிடமிருந்து 21 திசம்பர் 1843 அன்று பிரம்ம சமாஜத்தின் பொறுப்பை ஏற்றுக்கொண்டார் (வங்காள நாட்காட்டியின்படி 7 பௌஷ் 1250). சாந்திநிகேதனில் பௌஷ் உத்சவம் நடைபெற இதுவே அடிப்படையாக இருந்தது.  
21 திசம்பர் 1891 அன்று சாந்திநிகேதனில் ஒரு பிரம்ம மந்திர் நிறுவப்பட்டது. 1894 ஆம் ஆண்டு பிரம்ம மந்திரின் நிறுவன ஆண்டு விழாவையொட்டி, மந்திருக்கு எதிரே உள்ள மைதானத்தில் ஒரு சிறிய கண்காட்சி ஏற்பாடு செய்யப்பட்டது. சிறிய பௌஷ் மேளாவாக ஆரம்க்கப்பட்ட இது, இப்போது பிர்பூம் மாவட்ட மக்கள் மட்டுமின்றி, சுற்றியுள்ள சுற்றுலாப் பயணிகளின் கவனத்தையும் ஈர்க்கிறது.  
1894 முதல், ஒவ்வொரு ஆண்டும் பௌஷ் மேளா ஏற்பாடு செய்யப்பட்டுள்ளது. இருப்பினும் 1943 ஆம் ஆண்டு வங்காளப் பஞ்சம், 1946 ஆம் ஆண்டு நேரடி நடவடிக்கை நாள் , கோவிட்-19 தொற்றுநோய் காரணமாக இது மூன்று முறை நிறுத்தப்பட்டது.
# பௌஷ் திருவிழா

## இதனையும் பார்க்கவும்

- விஸ்வபாரதி பல்கலைக்கழகம்
# சுவாமிநாராயண் சம்பிரதாயம்

**சுவாமி நாராயண் சம்பிரதாயம்** (*Swaminarayan Sampradaya*) மேலும் **சுவாமிநாராயணன் இயக்கம்** என்பது இராமானுசரின் விசிட்டாத்துவைதத்தில் வேரூன்றிய ஒரு இந்து வைணவ சம்பிரதாயம் ஆகும். கிருட்டிணனின் அவதாரமாக அல்லது உயர்ந்த கடவுளான புருசோத்தமரின் மிக உயர்ந்த வெளிப்பாடாக சுவாமி நாராயண் என்று அழைக்கப்படும் அதன் கவர்ந்திழுக்கும் நிறுவனர் சகசானந்த சுவாமியின் வழிபாட்டால் வகைப்படுத்தப்படுகிறது.  
பாரம்பரியத்தின் படி, மதக் குழுவும், சகசானந்த சுவாமியும் சுவாமி- நாராயணன் (கடவுள் விஷ்ணு) "Swaminarayan's philosophy is said to be similar to Vishistadvaita, with some minor differences."
- : "Ramanuja allowed for some distinction within the ultimate reality, and Sahajanand elaborated on this duality by indicating that two entities, Purushottam and Akshar, are eternal and free from the illusion of maya."
- Yogi Trivedi (2016), p. 134: "...there were many who followed [after Shankara]: Ramanuja (eleventh–twelfth centuries), Madhva (thirteenth century), Vallabha, and those in Chaitanya's tradition (both fifteenth–sixteenth centuries), to mention four of the most prominent. It is within the Vedantic tradition, particularly as expressed in the thinking of these four bhakti ācāryas (acharyas), that Swaminarayan's doctrine emerged. Swaminarayan was keen to engage with this Vedanta commentarial tradition by presenting his own theological system."
- : "While vishistadvaita forms the theological and philosophical basis of the Swamiyaranam sect, there are several significant differences."
# முகிழ்

***முகிழ்*** ( *Mughizh*; ஒரு வாசனையின் பிறப்பு ) என்பது கார்த்திக் சுவாமிநாதன் இயக்கிய ஒரு இந்திய தமிழ் மொழி நாடகத் திரைப்படமாகும். இந்தப் படத்தை விஜய் சேதுபதி தனது விஜய் சேதுபதி புரொடக்சன்ஸ் பதாகையின் கீழ் தயாரித்திருந்தார். மேலும் ஒரு முன்னணி பாத்திரத்தில் நடித்தும் உள்ளார். அவரது மகள் சிறீஜா, ரெஜினா கசாண்ட்ரா ஆகியோரும் உடன் நடித்துள்ளனர். படத்துக்கு ரேவா இசையமைத்துள்ளார். சத்யா பொன்மர் ஒளிப்பதிவு செய்துள்ளார். ஆர். கோவிந்தராஜ் படத்தொகுப்பு செய்துள்ளார். படம் 8 அக்டோபர் 2021 அன்று திரையரங்குகளில் வெளியாகி விமர்சகர்களிடமிருந்து நேர்மறையான விமர்சனங்களைப் பெற்றது.
# முகிழ்

## நடிகர்கள்

- விஜயாக விஜய் சேதுபதி
- காவ்யாவாக சிறீஜா விஜய் சேதுபதி
- ராதிகாவாக ரெஜினா கசாண்ட்ரா
- காவ்யாவின் செல்ல நாயாக ஸ்கூபி
- மருதுபாண்டியன்
- மரியா அமிர்தராஜ் அலுவலக சக ஊழியராக
- இருச்சக்கர வாகனம் ஓட்டுபவராக பிரவீன் முத்துரங்கனா
- நிழல், மைலோ, சிம்பா, பிரவுனி, ஷீபா, பட்டி, பிளாக்கி -ஆகியோர் நண்பர்களாக
# முகிழ்

## வெளியீடு

சனவரி 1, 2021 அன்று, புத்தாண்டு தினத்தை ஒட்டி, தயாரிப்பாளர்கள் படத்தின் முன்னோட்டத்தை வெளியிட்டனர். இது பார்வையாளர்களிடமிருந்து நேர்மறையான வரவேற்பைப் பெற்றது. வரவேற்பைத் தொடர்ந்து, தயாரிப்பாளர்கள் அமேசான் பிரைம் வீடியோ, நெற்ஃபிளிக்சு, ஹாட் ஸ்டார் , ஜீ5 போன்ற மேலதிக ஊடக சேவை தளங்களுடன் பேச்சுவார்த்தை நடத்தத் தொடங்கினர். மற்ற குறும்படங்கள் போல யூடியூப் மூலம் நேரடியாக வெளியிடப்படவில்லை. இருப்பினும், பேச்சுவார்த்தைகள் தோல்வியுற்றதால், குழு யூடியூபில் நேரடியாக வெளியிட உத்தேசித்தது. மேலும், படத்தை தொலைக்காட்சியில் சந்தைப்படுத்தவும் குழு திட்டமிட்டது. 30 வினாடிகள் கொண்ட பட முன்னோட்டம் அக்டோபர் 1 ஆம் தேதி,பட வெளியீட்டு தேதிக்கு ஒரு வாரத்திற்கு முன்பு வெளியிடப்பட்டது. இது படம் திரையரங்குகளில் வெளியாகும் என்பதை உறுதிப்படுத்தியது. குறைந்த கால அளவு (62 நிமிடங்கள்) திரையரங்குகளில் வெளியான முதல் தமிழ்ப் படம் இதுவாகும்.
# அங்கணா மாலை

**அங்கணா மாலை** என்பது இந்திய ஒன்றியம், தமிழ்நாட்டின், கிருட்டிணகிரி மாவட்டத்தில், மகாராசகடை என்ற ஊருக்கு அருகே அமைந்துள்ள ஒரு மலையாகும். இம்மலையின் உயரம் 3385 அடி ஆகும். இம்மலையின் மையத்தில் பழைய ஊர் இருந்ததற்கான தடயங்கள் உள்ளன.
# அங்கணா மாலை

## பெயர் வரலாறு

பருகூருக்கு அடுத்த காரகுப்பம் பகுதியில் விஜயநகரப் பேரரசின் ஹரிஹரர் காலத்திய கல்வெட்டு கிடைத்துள்ளது. அந்தக் கல்வெட்டில் *அங்கண நாட்டுப் பால சமுத்திரத்தைச் சேர்ந்த மதுகன் என்ற அதிகாரி குறிப்பிடபட்டுள்ளார்* இதில் குறிப்பிடப்பட்டுள்ள *அங்கண நாடு* இந்த மலையையும் இதனருகில் உள்ள மகராஜாகடை உள்ளிட்ட பகுதிகளையும் உள்ளடக்கியதாக இருந்தது.
# அங்கணா மாலை

## கோட்டை

இந்த மலை மீது விஜயநகர பேரரசின் மன்னர்களால் கட்டப்பட்ட காட்டரண் மிக்க மலைக்கோட்டை உள்ளது. இந்த மலைக்கோட்டையானது இரண்டு அரண்களை உடையது. இம்மலையின் உச்சியில் கோட்டை அரண்களும், இடிபாடுகளுடன் பல கட்டடங்களும், தானியக் களஞ்சியங்களும், சுனைகளும் முகலாயர் பள்ளிவாசலும், சமாதியும் உள்ளன. இந்தக் கோட்டை சிலகாலம் மராட்டியப் பேரரசின் வசம் இருந்ததற்கு ஆடையாளமாக அவர்கள் பயன்படுத்திய மோடி எழுத்தாலான ஒரு கல்வெட்டு உள்ளது. இக்கோட்டை ஐதர் அலி, திப்பு சுல்தான் ஆகியோருடன் ஆங்கிலேயருக்கு நடைபெற்ற போர்களில் பெரும் பங்கு வகித்தது. கிருட்டிணகிரி, தரும்புரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது ஒன்றாகும்.  
மலைக் கோட்டை வளாகத்தில் உள்ள களஞ்சியங்களை உள்ளூர் மக்கள் *நெய் களஞ்சியம், பால் களஞ்யம்* என குறிப்பிடுகின்றனர். மேலும் சிலகட்டிடங்களை *ஆட்டு பட்டி, மாட்டு பட்டி* என்றும் குறிப்பிடுகின்றனர்.
மலையின் நடுவே *நீதிமையம்* என்றழைக்கபடும் கட்டடம் உள்ளது. மேலும் மலையில் நான்கு குளங்கள் அமைந்துள்ளன. மலையில் சுரங்கப்பாதை அமைந்தள்ளது. இங்கு எப்பொழுதும் குளிர்ச்சியான காற்று வருகின்றன. இம்மலையில் பாண்டவர் வீடுகள் என்றழைக்கப்படும் தொல்பழங்கால சின்னங்கள் உள்ளன.
# அங்கணா மாலை

## மலையின் மேல் உள்ள கோவில்கள்

இந்தமலையேறும் வழியில் கோட்டைக்கல் பறையின் இடதுபுறமாக சுமார் ஒரு கி.மீ தொலைவில் அங்கால்சியம்மன் கோவில் அமைந்துள்ளது. இக்கோயிலினாலேயே இம்மலை அங்கணா மலை என பெயர் பெற்றது. மலையின் உச்சியில் வெங்கடரமண சுவாமி கோயில் உள்ளது. மலைக் கோட்டை மதிலை ஒட்டி காட்டு வீர ஆஞ்சிநயர் கோயில் அமைந்துள்ளது. இந்த அனுமார் ஓரே கல்லில் சுமார் எட்டடி உயரத்தில் செதுக்கப்பட்டவராக உள்ளார். இந்த கோவிலில் வருடந்தோரூம் ஆடி 18, அனுமன் ஜெயந்தி போன்ற நாட்களில் சிறப்பு பூசைகள் நடைப்பெறுகின்றன. மலையேற்ற பாதையில் நடுமையத்தில் பாறையில் *சாமி பாதம்* அமைந்தள்ளது. இதை முழங்கால் பாறை என்று உள்ளூர் மக்கள் அழைக்கப்படுகின்றனர்.
# அங்கணா மாலை

## பெருங்கற்கால சின்னங்கள்

மலையின் மேல் உள்ள பூதிகன் மலைக்குன்று, பாண்டவூரார் பாறை-பாண்டவர் பாறை போன்ற இடங்களில் பெருங்கற்கால கறுப்பு, வெள்ளை பாறை ஓவியங்கள் கானப்படுகின்றன. இந்த ஒவியங்களில் வீடு, வேட்டைக்காட்சி, வட்டங்கள், குழு நடனம், மனிதர் மற்றும் விலங்குகளின் கை அச்சு போன்ற சித்தரிப்புகள் உள்ளன.  
இங்குள்ள பூதிகன் மலைக்குன்றில் மேல் உள்ள பாண்டுவுரார் பாறை என்னும் இடத்தில் பெருங்கற்காலக் கற்பதுக்கைகள் கண்டுபிடிக்கப்பட்டன. இக்கிராமத்தில் இருந்து கற்பதுக்கை உள்ள இடத்துக்குச் செல்ல சுமார் 3.5 கி.மீ வனப்பகுதிக்குள் பயணிக்க வேண்டும். பெரும்பாலான கற்திட்டைகள் மனித மற்றும் இயற்கையின் பேரழிவுக்கு உட்படாமல் நல்ல நிலையிலே உள்ளன. இங்கு மூன்று விதமான கற்பதுக்கைகள் காணப்படுகின்றன. பெரும்பாலான கற்திட்டைகளில் கிழக்கு பக்கத்தில் இருக்கும் கல்லில் மட்டும் ஓட்டை போட்டுள்ளனர். மேலும் கற்திட்டைகளைச் சுற்றி ஒன்று அல்லது இரண்டு கல் வட்டங்கள் உருவாக்கப்பட்டுள்ளன. ஓவியங்கள் இங்குள்ள கற்பதுக்கைகளின் உட்புறத்தில் வெள்ளை நிறத்தில் வரையப்பட்டுள்ளன.  
அதே போல பல இடங்களில் பழைய ஓவியங்கள் மீது தற்கால ஓவியங்களும், கிறுக்கல்களும் அதிகம் காணப்படுகின்றன. அகையால் சில பழைய ஓவியங்களை அடையாளப்படுத்துவதில் சிரமம் இருக்கின்றது. பெரும்பாலான ஓவியங்களில் விலங்குகளோடு மனித உருவம் சேர்ந்து காட்டப்பட்டுள்ளது. அதுபோல கற்திட்டையின் இடு துளைக்கு எதிர் புறம் உள்ள மேற்கு பக்கத்தில் உள்ள சுவர்களிலே மட்டுமே ஓவியங்கள் அதிகம் வரையப்பட்டுள்ளது. மேலும், கற்திட்டைகளில் விலங்குகளை வேட்டையாடுதல், மதம் பிடித்த வன விலங்குகளை அடக்குதல், வில், அம்பு மற்றும் வாளுடன் மனித உருவங்கள், நடனக் காட்சிகள், மற்றும் குறியீடுகள் போன்றவை வரைந்திருப்பது குறிப்பிடத்தக்கவைகளாகும். மற்றொரு கற்திட்டையில், வீடு, வேட்டைக்காட்சி, வட்டங்கள், குழு நடனம், மனிதர் மற்றும் விலங்குகளின் கை அச்சு உள்ளன. விலங்குகளை போக்குவரத்துக்கும், வேட்டைக்கும் பயன்படுத்தியது காட்சிப்படுத்தப்பட்டுள்ளது. சில இடங்களில் மனித உருவங்கள் ஆயுதங்களுடனும், ஆயுதமற்றும், விலங்கு மீது அமர்ந்த படியும், நேருக்கு நேர் சண்டை புரிவது என காணக்கிடைக்கின்றது. வட்டமானது சூரியனை குறிக்கும் விதமாக உள்ளது. கதவு மற்றும் சுவர்களில் கை அச்சு பதிக்கும் வழக்கம் தொன்று தொட்டு இன்றும் தமிழக கிராமப்பகுதிகளில் இருந்து வருவதேயாகும். அவ்வழக்கம் வரலாற்றுக்கு முந்தைய காலங்களில் இருந்துள்ளதை இவ்வோவியங்கள் மூலம் அறிய முடிகிறது. மற்றொரு கற்திட்டையில், குழுவாக கூடியுள்ள மனிதர்கள், கேடயத்துடன் உள்ள வீரன், சூரியன், மரம் மற்றும் விலங்கு உருவங்கள் , வேட்டைக்காட்சிகள், நடனம் போன்றவை காட்டப்பட்டுள்ளன.
# அங்கணா மாலை

## இதையும் காண்க

- மகாராசகடை குகை எழுத்துக்கள்
- மகாராசகடை பாறை ஓவியங்கள்
# தோடர் பழங்குடியின மக்களின் மொர்டுவெர்த் திருவிழா

தோடர் பழங்குடியினர் மக்கள், மலைப் பிரதேசமான நீலகிரி மாவட்டத்தில் உள்ள அடர்ந்த வனப் பகுதிகளில் தங்களுக்கென பாரம்பரிய உடை, தனி கலாச்சாரத்துடன் குடில் அமைத்து நூற்றாண்டைக் கடந்து வாழ்ந்து வருபவர்கள்.
நீலகிரி மலைத் தொடரில் இயற்கை வளங்களைக் கொண்டு குடில் அமைத்து மந்து எனப்படும் சிறு,சிறு குக்கிராமங்களில் அடர்ந்த வனப்பகுதியில் வசித்து வருகிறார்கள். இவர்களின் குலத்தொழில் விவசாயம் ஆகும். இவர்கள் எருமை மாடுகளை குல தெய்வமாக வணங்குகிறார்கள். இவர்கள் வசிக்கும் மந்து என்கிற சிற்றூர் பகுதிகளில் நாவல் மரங்களை வளர்த்து இயற்கையான சூழலில் வாழ்ந்து வருகிறார்கள்.  
இவர்கள் ஆண்டு இறுதி அல்லது புத்தாண்டு முதல் வாரத்தில் வரக்கூடிய ஞாயிற்றுக்கிழமையில் தங்களது குல தெய்வம் கோவிலில் விவசாயம் செழிக்கவும், தாங்கள் வளர்க்கும் எருமைகள் விருத்தியடையவும் வன விலங்குகளிடமிருந்து காத்திடவும் 'மொர்டுவெர்த்' என்கிற பண்டிகையை கொண்டாடுகின்றனர்.  
'மொர்டுவெர்த்' என்பது அவர்கள் பாஷையில் 'பெரிய கோவில்' என்பது பொருளாகும். நீலகிரி மலைப்பகுதியில் வசிக்கும் தோடர் இன மக்கள் அனைவருக்கும் இது பொதுவான கோவில் என்பதால் இந்த கோவிலே அவர்களது பெரிய கோவிலாக விளங்குகிறது. அந்த பெரிய கோவிலில் கொண்டாடப்படும் திருவிழாவே 'மொர்டுவெர்த்' எனப்படுகிறது.  
உதகை அருகே உள்ள முத்தநாடு என்கிற மந்தில் தான் தோடர் இன மக்களின் குல தெய்வ கோவில் உள்ளது. உதகை பகுதிகளில் உள்ள அனைத்து மந்துகளில் இருந்தும் நூற்றுக்கணக்கான தோடர்கள் இந்த குலதெய்வ கோவிலில் கூடுவார்கள். பிறந்த ஆண் குழந்தை முதல் வயது முதிர்ந்த ஆண்கள் அதேபோல அனைத்துப்பெண்களும் இந்த பண்டிகையை கொண்டாடுவார்கள். தோடர் இனத்தில் யாரும் குலதெய்வ கோவிலுக்குள் நுழைய முடியாது. கோவிலுக்கென்று அவர்கள் இனத்திலேயே நியமிக்கப்பட்ட பூசாரி மட்டுமே கோவிலுக்குள் நுழைய முடியும். கோவிலுக்கு வெளியே இருந்துதான் அவர்களின் குலதெய்வத்தை வணங்கவேண்டும். திருவிழாவில் பங்கேற்கும் ஆண்கள் மற்றும் பெண்கள் தங்களது பாரம்பரிய உடையணிந்து பங்கேற்பது வழக்கம்.  
அவ்வாறு பங்கேற்கும் ஆண்கள் மற்றும் பெண்கள் தங்களது பாரம்பரிய பாடலுடன் நடனமாடி சிறப்பு வழிபாடு நடத்துகின்றனர். தோடர் பழங்குடியின இளைஞர்கள் தங்களது பலத்தை காண்பிக்க வட்டக் கல்லைத் தூக்கி தங்களது பலத்தை நிரூபிப்பார்கள். அந்த பாரம்பர்ய பழக்கம் இன்று வரை தொடர்கிறது.  
ஆண்டுக்கு ஒருமுறை நடக்கும் இந்த பாரம்பரிய திருவிழாவை காண ஏராளமான மக்களும். உதகைக்கு சுற்றுலா வரும் பயணிகளும் ஆர்வத்துடன் கூடி கண்டுகளிப்பார்கள்.
# எர்பியம்(III) நைட்ரேட்டு

**எர்பியம்(III) நைட்ரேட்டு** (*Erbium(III) nitrate*) Er(NO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும். ஒரு கனிம வேதியியல் சேர்மமாகும். எர்பியமும் நைட்ரிக் அமிலமும் சேர்ந்து இச்சேர்மம் உருவாகிறது. எர்பியத்தின் நைட்ரேட்டு உப்பான இது இளஞ்சிவப்பு நிறப் படிகங்களாகப் படிகமாகிறது. எர்பியம் நைட்ரேட்டு உப்பு படிக நீரேற்றுகளாகவும் உருவாகிறது.
# எர்பியம்(III) நைட்ரேட்டு

## தயாரிப்பு முறை

எர்பியம் உலோகத்தை நைட்ரிக் அமிலத்தில் கரைத்து எர்பியம் நைட்ரேட்டு தயாரிக்கலாம்.
::<math>\mathsf{Er + 6HNO_3 \ \xrightarrow{}\ Er(NO_3)_3 + 3NO_2 + 3H_2O\uparrow }</math>
எர்பியம் ஆக்சைடு அல்லது ஐதராக்சைடை நைட்ரிக் அமிலத்தில் கரைத்தும் இதைத் தயாரிக்கலாம்.
::<math>\mathsf{Er(OH)_3 + 3HNO_3 \ \xrightarrow{}\ Er(NO_3)_3 + 3H_2O\uparrow }</math>  
நைட்ரசன் ஈராக்சைடை எர்பியம் உலோகத்துடன் வினைபுரியச் செய்தும் எர்பியம் நைட்ரேட்டு தயாரிக்கலாம்.
::<math>\mathsf{Er + 3N_2O_4 \ \xrightarrow{}\ Er(NO_3)_3 + 3NO\uparrow }</math>
# எர்பியம்(III) நைட்ரேட்டு

## இயற்பியல் பண்புகள்

எர்பியம்(III) நைட்ரேட்டு இளஞ்சிவப்பு நிற நிருறிஞ்சும் படிகங்களாக உருவாகிறது.  
எர்பியம்(III) நைட்ரேட்டும் இதன் நீரேற்றுப் படிகமும் சூடாக்கினால் சிதைவடைகின்றன. தண்ணீர் மற்றும் எத்தனாலில் எர்பியம்(III) நைட்ரேட்டு கரையும்.
# எர்பியம்(III) நைட்ரேட்டு

## வேதிப் பண்புகள்

நீரேற்ற எர்பியம் நைட்ரேட்டு வெப்பத்தால் சிதைவடைந்து முதலில் ErONO<sub>3</sub> ஆகவும் பின்னர் எர்பியம் ஆக்சைடாகவும் மாறுகிறது.
# எர்பியம்(III) நைட்ரேட்டு

## பயன்பாடு

உலோக எர்பியம் தயாரிக்கவும் ஒரு வினையாக்கியாகவும் எர்பியம்(III) நைட்ரேட்டு பயன்படுத்தப்படுகிறது.
# தேசிய நெடுஞ்சாலை 38 (இந்தியா)

**தேசிய நெடுஞ்சாலை 38** (*National Highway 38* (*India*)(NH 38 ) என்பது இந்தியாவில் உள்ள ஒரு தேசிய நெடுஞ்சாலை ஆகும். இந்த நெடுஞ்சாலை முழுக்க முழுக்க தமிழ்நாட்டிலேயே செல்கிறது.  
தேசிய நெடுஞ்சாலை 38 வேலூரில் தொடங்கி தூத்துக்குடியில் முடிவடைகிறது. இது தமிழகத்தின் முக்கிய நகரங்கள் வழியாகச் செல்கிறது. இந்நகரங்கள் (வேலூரிலிருந்து தூத்துக்குடி வரை) போளூர், திருவண்ணாமலை, விழுப்புரம், உளுந்தூர்பேட்டை, பெரம்பலூர், திருச்சி, மேலூர், மதுரை, அருப்புக்கோட்டை, எட்டயபுரம் ஆகியன.
# தேசிய நெடுஞ்சாலை 38 (இந்தியா)

## காலக்கோடு

முன்பு இந்த தேசிய நெடுஞ்சாலை 234 என்று பெயரிடப்பட்டிருந்தது.
# தேசிய நெடுஞ்சாலை 38 (இந்தியா)

## விரிவாக்கம்

06 மார்ச் 2019 அன்று, பாரதப் பிரதமர் நரேந்திர மோதி தே.நெ 38ன் 122கி.மீ நீளத்திற்கான வேலூர், திருவண்ணாமலை, விழுப்புரம் வழியே செல்லும் இரண்டு வழிச் சாலையை பக்கச்சாலையுடன் கூடிய இரண்டு வழிச்சாலையாக மேம்படுத்து(Paved shoulder with two lane) நாட்டிற்கு அர்பணித்தார்.
# வார்ப்புரு:WLWSA21 Barnstar

<div>
<div></div>
<div>
<span>**விக்கி பெண்களை நேசிக்கிறது தெற்காசியா 2021 பதக்கம்**</span>  
வணக்கம் ,  
**விக்கி பெண்களை நேசிக்கிறது- தெற்காசியா 2021** திட்டத்தில் பங்களித்ததற்கு மிக்க நன்றி. நீங்கள் பங்களித்த கட்டுரை(கள்) போட்டியில் ஏற்றுக்கொள்ளப்பட்டுள்ள(து)ன. இந்த விக்கிப்பதக்கம் அத்திட்டத்தில் உங்களின் பங்களிப்பினைப் பாராட்டி வழங்கப்படுகின்றது. வருங்காலத்திலும் உங்களின் பங்களிப்பையும் ஆதரவையும் எதிர்பார்க்கின்றோம்.  
வாழ்த்துக்களுடன்,  
அன்ரன்  
தமிழ் விக்கி ஒழுங்கமைப்பாளர், விக்கி பெண்களை நேசிக்கிறது தெற்காசியா 2021  
27-12-2021
</div>
</div>
# விக்கிப்பீடியா:Statistics/weekly/26-Dec-2021
# வரி மார்பு கருங்காடை

**வரி மார்பு கருங்காடை** (*Barred buttonquail*)(*தர்னிக்சு சுசிடேட்டர்* ) என்பது கருங்காடை சிற்றினமாகும். இது உண்மையான காடை போன்ற, ஆனால் தொடர்பில்லாத பறவை குடும்பத்தினைச் சார்ந்த சிறிய பறவையாகும். இந்த சிற்றினம் இந்தியாவிலிருந்து வெப்பமண்டல ஆசியா முழுவதும் தெற்கு சீனா, இந்தோனேசியா மற்றும் பிலிப்பீன்சு வரை வாழ்கிறது.
# வரி மார்பு கருங்காடை

## விளக்கம்

பொதுவான சிறிய கருங்காடை, செம்-பழுப்பு, துருப்பிடித்த நிறத்திலும், அடிப்பகுதி, கன்னம், தொண்டை மற்றும் மார்பகம் கருப்பு நிறத்துடன் நெருக்கமான பட்டைகளுடன் காணப்படுகின்றது. பெண் பறவையின் தொண்டை மற்றும் மார்பகத்தின் நடுப்பகுதி கருப்பு நிறத்துடன் காணப்படும். நீல-சாம்பல் நிறத்தில் அலகு மற்றும் கால்கள் காணப்படும். கண்கள் மஞ்சள் கலந்த வெள்ளை நிறத்துடன் காணப்படும். காலில் கட்டைவிரல் இல்லாதது இக்காடையினை உண்மையான காடைகளிலிருந்து வேறுபடுத்துகிறது. இணையாகப் புதர் மற்றும் புல்வெளியில் காணப்படும். இதன் ஓசை இயந்திர வாகன ஓசையான டூர்ர்ர்ர்ர் மற்றும் கூ*ன்-கூன்-கூன்* என உரத்த ஓசையாக இருக்கும்.
# வரி மார்பு கருங்காடை

## பரம்பலும், வாழிடமும்

இந்தியா முழுமையும், இமயமலைப் பகுதியில் சுமார் 2500 மீ உயரம் வரையும், இலங்கை, வங்காளதேசம், மியான்மர், இந்தோனேசியா, பிலிப்பீன்சு மற்றும் தென்கிழக்காசியா வரை இந்த சிற்றினம் காணப்படுகிறது. நிறத்தில் சற்றே வேறுபடும் நான்கு சிற்றினங்கள் வேறுபட்ட புவியியல் பகுதிகளில் அறியப்பட்டுள்ளன. அடர்ந்த காடு மற்றும் பாலைவனம் தவிர பெரும்பாலான வாழிடங்களில் இது காணப்படுகிறது. குறிப்பாக, புதர்க்காடுகள், இலையுதிர் காடுகள் மற்றும் விவசாய நிலங்கள் உள்ளிட்ட பலபகுதிகளில் இவை காணப்படுகின்றன.
# வரி மார்பு கருங்காடை

## பரம்பலும், வாழிடமும்

### உள்ளூர் பெயர்கள்

தெற்காசியாவிற்குள், உள்ளூர் பெயர்கள் பலவற்றால் இந்தக்காடைகள் அறியப்படுகிறது. அவை: சன்சோராய் (அசாம்); தாடூமா (கசார் மாவட்டம்); இன்ருய்புமா (கச்ச நாகா); வோபுபம் (குகி); சிமோக்போ (லெப்சா); லினிஸ்க் (பூட்டியா); குலு, குந்த்ரா, குண்ட்லு, சலுய் குந்த்ரா (இந்தி); குலு (வங்காளம்); கலடா - ஆண், தூய - பெண் (தெலுங்கு); ஆண்காடை - ஆண், குறுங்கடை - பெண் (தமிழ்); துர்வா (இரத்தினகிரி); கரேசக்கி (கன்னடம்); பாலா வடுவா (இலங்கை).
# வரி மார்பு கருங்காடை

## இனப்பெருக்கம்

இந்தக் காடைகள் உண்மையான காடைகளில் பெண் காடை பலதார உறவின் காரணமாக வேறுபடுகின்றன. பெண் காடை பிரகாசமானவை. இணை சேரும் ஆவலை பெண் காடை தரையில் கூடு அமைப்பதன் மூலம் சேவலுக்குத் தெரிவிக்கின்றது. முட்டைகளை ஆண் அடைகாக்கின்றது. முட்டையிலிருந்து பொரித்தவுடன் குஞ்சுகள் ஓடும் ஆற்றலைக் கொண்டுள்ளன. இனப்பெருக்கம் ஆண்டு முழுவதும் நடைபெறுகின்றது. கூடுகளில் ஒரு தடவை 3 அல்லது 4 சாம்பல் கலந்த வெள்ளை முட்டைகளை இடும். இம்முட்டையில் சிவப்பு கலந்த பழுப்பு அல்லது கருப்பு ஊதா புள்ளிகள் கொண்டது.
# வரி மார்பு கருங்காடை

## பாதுகாப்பு

இதன் அதிக அளவிலான பரவல் காரணமாகப் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறுத்தப்பட்ட உயிரினங்களின் பட்டியலில் தீவாய்ப்புக் கவலை குறைந்த இனமாக மதிப்பிடப்படுகிறது.
# வடுகனூர்

**வடுகனூர்** (*Vaduganur*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது குன்னத்தூர் ஊராட்சிக்கு உட்பட்டது.
# வடுகனூர்

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 45 கிலோமீட்டர் தொலைவிலும், ஊத்தங்கரையில் இருந்து 12 கிலோமீட்டர் தொலைவிலும் உள்ளது.
# வடுகனூர்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 241, மொத்த மக்கள் தொகை 1,002, இதில் 530 ஆண்களும், 472 பெண்களும் அடங்குவர்.
# வெண்ணாம்பட்டி

**வெண்ணாம்பட்டி** (*Vannampatty*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது வீரன குப்பம் ஊராட்சிக்கு உட்பட்டது.
# வெண்ணாம்பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 70 கிலோமீட்டர் தொலைவிலும், ஊத்தங்கரையில் இருந்து 28 கிலோமீட்டர் தொலைவிலும் உள்ளது.
# வெண்ணாம்பட்டி

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 80, மொத்த மக்கள் தொகை 332, இதில் 170 ஆண்களும், 162 பெண்களும் அடங்குவர்.
# வத்தியனூர்

**வத்தியனூர்** (*Vathiyanur*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது நொச்சிப்பட்டி ஊராட்சிக்கு உட்பட்டது.
# வத்தியனூர்

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 45 கிலோமீட்டர் தொலைவிலும், ஊத்தங்கரையில் இருந்து 2 கிலோமீட்டர் தொலைவிலும் உள்ளது.
# வத்தியனூர்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 330, மொத்த மக்கள் தொகை 1,227, இதில் 629 ஆண்களும், 598 பெண்களும் அடங்குவர்.
# ஆலிவ் முதுகு நெட்டைக்காலி

**ஆலிவ் முதுகு நெட்டைக்காலி** (*Olive-backed pipit*)(*ஆந்தசு ஹோட்க்சோனி*) என்பது நெட்டைக்காலி (*ஆந்தசு*) பேரினத்தைச் சேர்ந்த ஒரு சிறிய குருவி ஆகும்.
# ஆலிவ் முதுகு நெட்டைக்காலி

## விளக்கம்

ஆலிவ் முதுகு நெட்டைக்காலி, தெற்கு, வட மத்திய மற்றும் கிழக்கு ஆசியா மற்றும் வடகிழக்கு ஐரோப்பிய ரஷ்யாவில் இனப்பெருக்கம் செய்கிறது. இது தென்னாசியா மற்றும் இந்தோனேசியாவிற்குக் குளிர்காலத்தில் நீண்ட தூரப் புலம்பெயரும் பறவையாகும். சில நேரங்களில் இது **இந்திய நெட்டைக்காலி** அல்லது **ஹோட்சன்ஸ்** நெட்டைக்காலி என்றும் அழைக்கப்படுகிறது. இது **மர நெட்டைக்காலியினை** ஒத்திருப்பதன் காரணமாக மலை நெட்டைக்காலி என்றும் அழைக்கப்படுகிறது. இருப்பினும், இதன் பின்புறம் அதிக ஆலிவ்-நிறத்துடன் குறைவான கோடுகளுடன் காணப்படுகிறது.  
இந்தப் பேரினப் பெயரான *ஆந்தசு* இலத்தீன் மொழியிலிருந்து வந்தது. இது புல்வெளி சிறியப் பறவை என்பதைக் குறிப்பதாக உள்ளது. இதனுடைய சிற்றினப்பெயரானது *ஹோட்க்சோனி,* இங்கிலாந்து தூதர் மற்றும் சேகரிப்பாளரான பிரையன் ஹொக்டன் ஹோட்க்சனை நினைவுகூருகிறது.
# ஆலிவ் முதுகு நெட்டைக்காலி

## பரவல்

- கோடைக்காலம்: இமயமலை பாக்கித்தான் மற்றும் இந்தியாவிலிருந்து, மேற்கு நோக்கி நேபாளம் வழியாக, சீனா, வடக்கே கான்சு மாகாணம், மற்றும் கிழக்கு நோக்கி கொரியா வழியாக ஜப்பான், மற்றும் வட மத்திய ஆசியா வழியாக வடகிழக்கு ஐரோப்பா (ஐரோப்பிய உருசியா) வரை. மேற்கு ஐரோப்பாவில் எப்போதாவது ஒரு அரிய அலையாத்தி. கிழக்கு நேபாளத்தில் 4500மீட்டர் வரை இனப்பெருக்கம் செய்கிறது.
- குளிர்காலம்: ஆசியாவில் தெற்குப் பகுதி முழுவதும், தீபகற்ப இந்தியாவிலிருந்து கிழக்கே தென்கிழக்கு ஆசியா மற்றும் பிலிப்பீன்சு வரை.
- வாழிடம்: பசுமையான காடுகளில் குளிர்காலத்தில், தோப்புகள் மற்றும் மரங்கள் நிறைந்த பகுதியில் கோடைக் காலத்தில்.
# ஆலிவ் முதுகு நெட்டைக்காலி

## உடலமைப்பும் பழக்கவழக்கமும்

- அளவு: சுமார் 15 செ. மீ.
- தோற்றம்: உடலின் மேற்பகுதி அடர் பழுப்பு நிறத்தில் பச்சை கலந்த பழுப்பு நிற கோடுகளுடன். மார்பு மற்றும் பக்கவாட்டுப் பகுதி அடர் பழுப்பு நிற கோடுகளுடன் கீழ்ப்பகுதி வெண்மை நிறமுடையது. பாலின வேறுபாடில்லை.
- பழக்கவழக்கங்கள்: தனித்தனியாகவோ அல்லது இணையாகவோ காணப்படும். நிலத்தில் ஓடி இரை தேடும். தொந்தரவு செய்யப்படும் போது மரங்களுக்குப் பறந்து செல்கின்றது.
- உணவு: பூச்சிகள், புல் மற்றும் விதைகள்.
# ஆலிவ் முதுகு நெட்டைக்காலி

## கூடு கட்டுதல்

- பருவம்: மே முதல் ஜூலை வரை.
- கூடு: பாசி மற்றும் புல்லினைக் கொண்டு நிலத்தில் அல்லது கற்பாறையின் கீழ் அமைக்கப்படுகிறது.
- முட்டை: 3 முதல் 5 வரை. பொதுவாக 4, அடர் பழுப்பு நிறத்தில் புள்ளிகளுடன்.
# வேடபட்டி

**வேடப்பட்டி** (*Vedapatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது சந்திரப்பட்டி ஊராட்சிக்கு உட்பட்டது.
# வேடபட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 52 கிலோமீட்டர் தொலைவிலும், ஊத்தங்கரையில் இருந்து 12 கிலோமீட்டர் தொலைவிலும், மாநிலத் தலைநகரான சென்னையிலிருந்து 254 கிலோமீட்டர் தொலைவிலும் உள்ளது.
# வேடபட்டி

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 204, மொத்த மக்கள் தொகை 782, இதில் 403 ஆண்களும், 379 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 57.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அல்பைன் நெட்டைக்காலி

**அல்பைன் நெட்டைக்காலி** (*Alpine pipit*)(*ஆந்தசு கட்டுராலிசு*) என்பது மோட்டாசிலிடே குடும்பத்தினைச் சார்ந்த பறவை சிற்றினமாகும். இது நியூ கினியில் காணப்படுகிறது.
அல்பைன் நெட்டைக்காலி புல்வெளிகளில் காணப்படும் நடுத்தர அளவிலான பறவை ஆகும். மங்கலான முதுகு மற்றும் கிரீடத்துடன் கூடிய பழுப்பு நிற மேற்பகுதி, வெளிர் விளிம்புகளுடன் கூடிய கருமையான இறக்கை இறகுகள், நுரை முதல் வெளிர் குஞ்ச அடிப்பகுதி மற்றும் பரந்த வெளிர் புருவம் கொண்டது.
# அக்கோரியசு

**அக்கோரியசு** *(Acoreus)* ஓர் எகிப்திய அறிஞர். இவர் ஜூலியசு சீசருக்கு அறிவுரைஞராக விளங்கியவர். பண்டைய உரோமானிய எழுத்தாளரும் கவிஞருமாகிய உலுக்கானின் கூற்றுப்படி, சீசர் இவரிடம் பண்டைய எகிப்திய வரலாறு, நாட்காட்டி பற்றிப் பல கேள்விகளைக் கேட்டுள்ளார். ஆனால் அக்கோரியசு தனக்கு நைல் பேராற்றின் வெள்ளம் பற்றிய காரணமும் நீர் வரத்தின் வாயில்களைப் பற்றி மட்டுமே தெரியும் எனவும் அதுவும் கேள்வியறிவுதான் எனவும் கூறியுள்ளார். எனவே இவர் சீசருக்கு நைல் பேராற்றைப் பற்றியும் வெள்ளம் வரும் பருவம், காரணம், நீர்வரத்து வாயில்களைப் பற்றியும் விவரித்துள்ளார்.  
சீசர் அலெக்சாந்திரியா நகரத்து சோசிகெனெசு வழங்கிய சராசரி சூரிய ஆண்டைப் பற்றிய எகிப்திய அறிவைக்கொண்டு தனது நாட்காட்டியை வடிவமைத்துள்ளார்.
# ஆலிவர் தோரே

**ஆலிவர் தோரே** *(Olivier Doré)* ஓர் அமெரிக்க வானியலாளரும் அண்டவியலாரும் ஆவார். இவர் இப்போது தாரைச் செலுத்த ஆய்வகத்தில் ஆராய்ச்சி அறிவியலாளராக பணிபுரிகிறார். மேலும் இவர் கலிபோர்னியா தொழில்நுட்ப நிறுவனத்தின் வருகைதரு இணைநிலைப் புல வல்லுனரும் ஆவார்.
# ஆலிவர் தோரே

## விருதுகள்

- 2017 ஆம் ஆண்டு திசெம்பரில் அடிப்படை இயற்பியலுக்கான அருந்திறல் பரிசைப் பெற்றார்.
- 2017 ஆம் ஆண்டில் யூ.சி. இர்வைன் தகவுறு வருகைதரு பேராசிரியர் ஆனார்.
- 2017 ஆம் ஆண்டில் ஒரு மாதம் மார்செயில்லி வானியற்பியல் ஆய்வகம்(Laboratoire d’Astrophysique de Marseille (LAM)), பிரான்சு அரசு மார்செயில்லி பல்களைக்கழகம்(Aix-Marseille Universit´e) ஆகியவற்றின் வருகைதரு பேராசிரியாக இருந்துள்ளார்.
- 2016 ஆம் ஆண்டு மே மாதம் தாரைச் செலுத்த ஆய்வக வாயேஜர் விருதை பெற்றார்.
- இவர் 2015 பிப்ரவரி மாதம் சுபெரிக்சு (SPHEREx) முன்மொழிவுக் குழுவில் ஆற்றிய தன்னிகரிலாத பணிக்காக தாரைச் செலுத்த ஆய்வகத்தின் குழு விருதைப் பெற்றார்
- இவர் 2013 மே மாதம் தாரைச் செலுத்த ஆய்வகத்தின் மாரினர் விருதைப் பெற்றார்
- குரூபர் 2012 ஆம் ஆண்டின் அண்டவியல் பரிசு சார்லசு பென்னெட்டுக்கும் வில்கின்சன் நுண்ணலை ஆய்வு விண்கலக்(WMAP) குழுவுக்கும் வழங்கப்பட்டது.
- 2009 மே, 2010 மே. 2014 செப்டம்பர் என மும்முறை நாசாவின் குழுச் சாதனை விருது நாசாவின் பிளாங்கு விண்கல அறிவியல் குழுவில் உறுப்பினராக இருந்து ஆற்றிய பணிக்காக வழங்கப்பட்டது.
- * நாசாவின் குழுச் சாதனை விருது 2007 மே மாதம் நாசாவின் வில்கின்சன் நுண்ணலை ஆய்வு (WMAP) விண்கல அறிவியல் குழுவில் உறுப்பினராக இருந்து ஆற்றிய பணிக்காக வழங்கப்பட்டது.
- இவர் பிரான்சு அறிவியல் கல்வி மேம்பாட்டுக் கழகத்தின் (Société de secours des amis des sciences) ஆய்வு உறுப்பினரும் ஆவார்,
# அமெரிசியம்(III) நைட்ரேட்டு

**அமெரிசியம்(III) நைட்ரேட்டு** (*Americium(III) nitrate*) என்பது Am(NO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமெரிசியமும் நைட்ரிக் அமிலமும் சேர்ந்து இச்சேர்மம் உருவாகிறது. கதிரியக்கப்பண்பு கொண்ட அமெரிசியத்தின் நைட்ரேட்டு உப்பான இது தண்ணிரில் கரையும்.
# அமெரிசியம்(III) நைட்ரேட்டு

## தயாரிப்பு

அமெரிசியம் நைட்ரிக் அமிலத்தில் வினைபுரிந்து அமெரிசியம்(III) நைட்ரேட்டு உருவாகிறது.
::<chem>8Am + 30HNO3 -> 8Am(NO3)3 + 3N2O + 15H2O</chem>
# சுசானே ஆர்டி டாட்டா

**சுசானே ஆர்டி டாட்டா** (1880-1923), முன்பு **சுசான் பிரையர்** என்றும் **சூனி ரத்தன்ஜி தாதாபோய் டாட்டா** என்றும் அழைக்கப்பட்ட இவர், ஒரு பிரெஞ்சு பெண்ணான இவர் இந்திய தொழிலதிபர் இரத்தன்ஜி தாதாபோய் டாட்டாவின் மனைவியாவார். 1905ஆம் ஆண்டில், இந்தியாவில் மோட்டார் கார் ஓட்டிய முதல் பெண்மணியாக அறியப்படுகிறார்  
இவர் பிரான்சின் பாரிஸ் நகரில் பிறந்தார். பிறப்பால் பிரெஞ்சுக்காரரான இவர் டாட்டா குழுமத்தின் தலைவரும் டாட்டா குடும்பத்தைச் சேர்ந்தவரும், தொழிலதிபருமான இரத்தன்ஜி தாதாபாய் டாட்டாவை மணந்தார். அவர்கள் 1902இல் பாரிஸில் திருமணம் செய்து கொண்டனர். இவரது திருமணத்தின் போது, இவர் கிறித்துவ மதத்திலிருந்து சோராசுதிதிரர் சமயத்துக்கு மாறினார். மேலும், சூனி அல்லது சூனா என்று அழைக்கப்படத் தொடங்கினார். தம்பதியருக்கு ரோடாபே, ஜஹாங்கீர், ஜிம்மி, சைல்லா, தோராப் ஆகிய ஐந்து குழந்தைகள் இருந்தனர். ஜேஆர்டி டாடா என்று அழைக்கப்படும் இவரது மகன் ஜஹாங்கீர், தனது தந்தையின் தொழிலை ஏற்றுக்கொண்டார். அதே நேரத்தில் இவரது மகள்களில் ஒருவரான சைல்லா, முகம்மது அலி ஜின்னாவின் மனைவி [ரத்தன்பாய் ஜின்னாவின் சகோதரர் தொழிலதிபர் சர் தின்ஷா மானெக்ஜி என்பவரை மணந்தார். சுசான் 1913 இல் தனது முதல் விமானத்தை ஓட்டத் தொடங்கினார். இவர் 1923இல் இறந்தார்  
20ஆம் நூற்றாண்டின் முற்பகுதியில், இவர் தனது பிரெஞ்சு மற்றும் இந்திய அடையாளங்களை சமரசம் செய்வதில் சில சிரமங்களை எதிர்கொண்டார்.
# டாட்டா உப்பு

**டாட்டா உப்பு** (Tata Salt) இந்தியாவின் முதல் பைகளில் அடைக்கப்பட்ட அயோடின் கலந்த உப்பாக டாட்டா கெமிக்கல்ஸ் நிறுவனத்தால் 1983இல் தொடங்கப்பட்டது. இது இப்போது 17% சந்தைப் பங்கைக் கொண்டு , இந்தியாவின் மிகப்பெரிய பைகளில் அடைக்கப்பட்ட உப்பாக உள்ளது.
# டாட்டா உப்பு

## இந்திய உப்புச் சந்தை

சூன், 2019 நிலவரப்படி, நாடு முழுவதும் உள்ள 161 மில்லியன் குடும்பங்களைச் சென்றடையும் 65 லட்சத்திற்கும் அதிகமான சில்லறை விற்பனை நிலையங்கள் மூலம் 90 ஆயிரம் மெட்ரிக் டன் டாட்டா உப்பு விற்பனை செய்யப்படுகிறது.  
இந்தியாவில் பைகளில் அடைக்கப்பட்ட அயோடின் கலந்த உப்பும், இதர உப்புகளின் சந்தை மதிப்பும் ரூ. 21.7 பில்லியன் ஆகும். இதில் டாட்டா உப்பு விற்பனை பங்கு ரூ. 3.74 பில்லியன் அல்லது சந்தையில் 17.3% ஆகும். உள்நாட்டுப் போட்டியாளர்களில் அங்கூர், அன்னபூர்ணா, சர்பு, கேப்டன் குக், ஐ-சக்தி, நிர்மா சுத், ஆசீர்வாத் ஆகியவையும் அடங்கும். எவ்வாறாயினும், டாட்டா உப்புக்குப் பிறகு இரண்டாவது பெரிய சந்தைப் பங்கைக் கொண்ட சூர்யா உப்பு மட்டுமே பெரும் போட்டியை அளிக்கிறது.
# டாட்டா உப்பு

## தயாரிப்புகள்

டாட்டா உப்பு இரண்டு வகையான பைகளில் விற்கப்படுகிறது. டாட்டா உப்பு ஐந்து வெவ்வேறு வகையான உப்பை உற்பத்தி செய்கிறது.
# டாட்டா உப்பு

## விளம்பரம்

அதன் விளம்பரத்தில், டாட்டா உப்பு தன்னை *தேஷ் கா நமக்* என்று நிலைநிறுத்துகிறது. தோராயமாக "தேசத்தின் உப்பு" என்று மொழிபெயர்க்கலாம். குல் மில் என்ற பொருளின் சமீபத்திய விளம்பரம், ஒரு தேசமாக இந்தியாவின் வேற்றுமையில் ஒற்றுமையைப் பற்றியும், டாட்டா உப்பை தண்ணீரில் முழுவதுமாகக் கரைக்கும் விதத்தில், அது ஒரு தூய உப்பு என்பதைக் காட்டும் விதத்தில், மக்கள் எப்படி ஒருவரோடு ஒருவர் கலந்து கொள்கிறார்கள் என்பதைப் பற்றியும் பேசுகிறது. வடகிழக்கிந்தியாவில் இதன் விலை 20 ரூபாய் எனவும் இந்தியாவின் பிற பகுதிகளில் 18 ரூபாய் எனவும் விற்கப்படுகிறது.
# டாட்டா உப்பு

## விருதுகளும் அங்கீகாரமும்

பொருட்களுக்கான நிறுவனத்தின் 2013இன் அறிக்கையின்படி டாட்டா உப்பு இந்தியாவின் நம்பகமான பொருட்களில் 316வது இடத்தைப் பிடித்தது. அதே சமயம் 2014இன் அறிக்கை இதனை 106வது இடத்தில் கொண்டு சேர்த்தது. டாட்டா சால்ட் 2015இல் இந்தியாவின் 2வது மிகவும் நம்பகமான பொருளாக இருந்தது இந்தியாவின் மிகவும் நம்பகமான 'சிறந்த நபர்' பட்டியலில் டாட்டா குழுமத்தின் ரத்தன் டாட்டாவும் இடம்பெற்றுள்ளார்.
# இரத்தன்பாய் ஜின்னா

**இரத்தன்பாய் ஜின்னா** (Rattanbai Jinnah) என்கிற **பெட்டிட்**; 20 பிப்ரவரி 1900 - 20 பிப்ரவரி 1929) **ருட்டி ஜின்னா** அல்லது **மரியம் ஜின்னா** என்றும் அழைக்கப்படும் இவர், பாக்கித்தானின் உருவாக்கம், நாட்டை நிறுவியது ஆகியவற்றில் முக்கிய நபரான முகமது அலி ஜின்னாவின் மனைவி ஆவார். கூடுதலாக, இவர் இந்திய துணைக் கண்டத்தின் மிகவும் செல்வாக்கு மிக்க சில குடும்பங்களைச் சேர்ந்தவர். இவரது மகள் தினா வாடியா வாடியா குடும்பத்தைச் சேர்ந்த தொழிலதிபர் நெவில் வாடியாவை மணந்தார்.
# மித்தி ஆறு

**மித்தி ஆறு** (**Mithi River** ) இந்தியாவின் மகாராட்டிரா மாநிலத்தின் மும்பை மாநகரத்தில் அமைந்த மும்பை புறநகர் மாவட்டத்தில் உள்ள சால்சேட் தீவுப் பகுதில் பாயும் பருவ கால ஆறாகும். கோரேகாவ் கிழக்கில் விகார் ஏரியில் உற்பத்தி ஆகும் மித்தி ஆறு 18 கிலோ மீட்டர் நீளத்திற்கு பாய்ந்து அந்தேரி வழியாக அரபுக் கடலில் கலக்கிறது.
# மித்தி ஆறு

## புவியியல்

யில் பாயும் மித்தி ஆறு]]
பொவாய் ஏரி நிறைந்து விகார் ஏரிக்கு வரும் நீர் வழிந்தோடி மித்தி ஆறு உற்பத்தி ஆகிறது. மித்தி ஆறு அரபுக் கடலில் உள்ள மாகிம் கடற்கழியில் கலக்கும் முன் 18 கிலோ மீட்டர் நீளத்திற்கு பவய், சகி நகரா, குர்லா, சாந்த குரூஸ், தாராவி, மாகிம், அந்தேரி கிழக்கு வழியாக பாய்கிறது இந்த ஆறு துவக்கத்தில் 5 மீட்டர் அகலத்திலும், நடுவில் 25 மீட்டர் அகலத்திலும், முடிவில் 70 மீட்டர் அகலத்திலும் பாய்கிறது.
# கடற்கழி

கள்]]
யின் தானே, கொராய், வசை, மலாடு கடற்கழிகள்]]
**கடற்கழி** (*Tidal creek*) கடல்நீர் நிலப்பரப்பில் நுழையும் ஒடுக்கமான நீர்ப்பகுதி ஆகும். வட அமெரிக்காவில் ஒரு **கடற்கழி** என்பது ஒரு சிற்றோடை எனப்படும். ஆனால் பிரிட்டன் தீவுகளில் கடற்கழி என்பது ஒரு நதியை விட குறுகியதாகும். மேலும் பிரிட்டன் தீவுகளில் கடலின் இரு தரைப்பகுதிகளுக்கு இடையே காணப்படும் சிறிய ஓடை போன்ற கடல் நீர் பகுதியாகும்.
# கொராய் கடற்கழி

யின் தானே, கொராய், வசை, மலாடு கடற்கழிகள்]]  
**கொராய் கடற்கழி** (**The Gorai Creek**) இந்தியாவின் மகாராட்டிரா மாநிலத்தின் மும்பை மாநகரத்தின் மும்பை புறநகர் மாவட்டத்தில் உள்ள கிழக்கு மும்பை புறநகர் பகுதியில் போரிவலிக்கும், கொராய் கிராமத்திற்கு இடையே அமைந்த கடற்கழி ஆகும். கொராய் கடற்கழி வழியாக எஸ்ஸல் வோர்ல்டு, விபாசனா பகோடா செல்வதற்கு பயணியர் பெரிய படகுப் போக்குவரத்து வசதிகள் உண்டு.
# வெள்ளை யானை (விலங்கு)

**வெள்ளை யானை** (*White elephant*)(**வெளிரிய யானையும்** கூட) என்பது ஒரு அரிய வகை யானையாகும். ஆனால் ஒரு தனித்துவமான இனம் அல்ல. இந்து புராணங்களில், இந்திரனிடம் ஒரு வெள்ளை யானை இருந்தது. பெரும்பாலும் பனி போன்ற வெள்ளையாக சித்தரிக்கப்பட்டாலும், அவற்றின் தோல் பொதுவாக மென்மையான சிவப்பு-பழுப்பு நிறமாக இருக்கும். ஈரமாக இருக்கும்போது வெளிர் இளஞ்சிவப்பு நிறமாக மாறும். அவைகள் அழகான கண் இமைகளையும், கால் விரல் நகங்களைக் கொண்டுள்ளன. பாரம்பரியமான "வெள்ளை யானை" பொதுவாக அல்பினோ என்று தவறாகப் புரிந்து கொள்ளப்படுகிறது. ஆனால் தாய் மொழிச் சொல்லான *சாங் சம்கான்*, உண்மையில் தூய்மையின் அம்சத்தின் அடிப்படையில் "வெள்ளை"யாக இருப்பதால் 'மங்கலகரமான யானை' என்று மொழிபெயர்க்கப்பட்டுள்ளது.  
வெள்ளை யானைகள் பெயரளவில் மட்டுமே வெள்ளை நிறத்தில் இருக்கும். தற்போது மியான்மரின் ஆட்சியாளர்களால் பராமரிக்கப்பட்டவைகளில் - மியான்மார் நாட்டின் தலைவர் தான் சுவே தன்னை மியான்மர் மன்னர்களின் வாரிசாகக் கருதினார் - ஒன்று சாம்பல் நிறத்திலும், மற்ற மூன்றும் இளஞ்சிவப்பு நிறத்திலும் இருந்தது. ஆனால் அதிகாரப்பூர்வமாக வெள்ளை நிறத்தில் இருந்தன. தாய்லாந்தின் மன்னரும் பல வெள்ளை யானைகளை வைத்திருந்தார். அவற்றில் பதினொரு யானைகள் இன்னும் உயிருடன் உள்ளன. அமெரிக்க முன்னாள் துணைக் குடியரசுத் தலைவர் *இசுபிரோ அக்னியூ* ஒருமுறை கம்போடியாவின் மன்னர் நோரோடோம் சீயனூக்கிற்கு வெள்ளை யானை ஒன்றை பரிசாக வழங்கினார்.
புலவர் பெர்தோவ்சி என்பவர் கிபி 1000 ஆவது ஆண்டளவில் எழுதிய மிகப்பெரிய தொகைநூலான சா நாமாவில் வெள்ளை யானை சித்தரிக்கப்பட்டுள்ளது.]]
# வெள்ளை யானை (விலங்கு)

## பெர்சியா

சாசானிய மன்னன் இரண்டாம் குசுருவின் யானைப் படையில் வெள்ளை யானைகள் இருந்தன. ஈரானின் வரலாற்றாசிரியரான அல்-தபரியின் கூற்றுப்படி, புறாத்து ஆற்றங்கரையில் அபு உபைத் அல்-தகாபி தலைமையிலான அரபு முஸ்லிம்களுக்கும், பஹ்மான் ஜதுயா தலைமையிலான பாரசீக சாசானியப் படைகளுக்கும் இடையே நடந்த போரில் ஒரு வெள்ளை யானை அரபு முஸ்லிம்களின் தளபதி அபு உபைத் அல்-தகாபியைக் கொன்றது.
# வெள்ளை யானை (விலங்கு)

## இந்து சமயம்

மீது சவாரி செய்யும் ஒரு ஓவியம். ஏறத்தாழ1670-1680, லாஸ் ஏஞ்சல்ஸ் கலை அருங்காட்சியகம் (இது முதலில் ராஜஸ்தானின் ஆம்பெரில் இருந்தது).]]
வெள்ளை யானை இந்திரனுக்கு சொந்தமானதாக கருதப்படுகிறது. அந்த யானையின் பெயர் ஐராவதம். அதற்கு பறக்கும் சக்தி இருப்பதாக புராணங்கள் கூறுகின்றன. ஐராவதம் அனைத்து யானைகளுக்கும் அரசனாக இந்திரனால் ஆக்கப்பட்டது.  
பிம்பிசார மன்னன் அத்தகைய ஒரு வெள்ளை யானையை வைத்திருந்தான். யானை தனது முதிர்ந்த காலத்தில் இருந்தபோது அதனை ஒரு காட்டில் பிடித்தான். யானை எந்த முன் பயிற்சியும் இல்லாமல் தானே செடிகளுக்கு தண்ணீர் பாய்ச்சுவதால், ஆண் யானைக்கு "தண்ணீர்" என்று பொருள்படும் "செச்சனகா" என்று பெயரிட்டான். இந்த யானையின் விலை மகதத்தின் பாதியாக இருந்ததாக கூறப்படுகிறது. பின்னர் அவர் அதை தனது மகன் விகல்லகுமாரனிடம் கொடுத்தான். இது அவனது மற்றொரு மகன் அஜாதசத்ருவை பொறாமைப்படுத்தியது. அஜாதசத்ரு அதை பலமுறை திருட முயன்றான். இதன் விளைவாக *மகாசிலகண்டகம் & இரத-முசாலம்* என்ற இரண்டு பயங்கரமான போர்கள் நடந்தன. (பார்க்க அஜாதசத்ரு ).
# வெள்ளை யானை (விலங்கு)

## தாய்லாந்து

கொடி]]
"பிராமண நம்பிக்கையின்படி, ஒரு மன்னர் ஒன்று அல்லது அதற்கு மேற்பட்ட 'வெள்ளை' யானைகளை வைத்திருந்தால், அது ஒரு புகழ்பெற்ற மற்றும் மகிழ்ச்சியான அறிகுறியாகும்." மன்னன் திரைலோக் முதன் முதலில் இவ்வாறான வெள்ளை யானையை வைத்திருந்தான். தாய் மொழியில், அவைகள் அல்பினோ என்று அழைக்கப்படுகிறது. வெள்ளை அல்ல, வெள்ளை முடியுடன் "வெளிர் மஞ்சள் கண்களையும், வெள்ளை நகங்களையும்" கொண்டுள்ளது. "கரடுமுரடான தோல் முழுவதும் இளஞ்சிவப்பு நிறத்தில் இருந்தது அல்லது தலை, தண்டு அல்லது முன்கால்களில் இளஞ்சிவப்புத் திட்டுகள் இருந்தன." அவை யானை என்பதால் வணங்கப்படவில்லை. மன்னரின் மகிமைக்கு ஒரு இணைப்பாக கருதப்பட்டன."  
தாய்லாந்தில், வெள்ளை யானைகள் (இளஞ்சிவப்பு யானைகள் என்றும் அழைக்கப்படும்) புனிதமானவையாகக் கருதப்படுகின்றன. மேலும் அவை அரச அதிகாரத்தின் சின்னமாக உள்ளன. கண்டுபிடிக்கப்பட்ட அனைத்தும் மன்னனுக்கே வழங்கப்படுகின்றன (இவ்வாறான நிகழ்வு பொதுவாக ஒரு சம்பிரதாயமாக இருந்தாலும் - யானைகள் உண்மையில் சிறைபிடிக்கப்படுவதில்லை). வரலாற்று ரீதியாக, அரசர்களின் நிலை அவர்கள் வசம் உள்ள வெள்ளை யானைகளின் எண்ணிக்கையை வைத்து மதிப்பிடப்பட்டது. மறைந்த மன்னர் பூமிபால் அதுல்யாதெச் 21 வெள்ளை யானைகளை வைத்திருந்தார் - இது ஒரு முன்னோடியில்லாத சாதனையாகக் கருதப்படுகிறது. தாய்லாந்து வரலாற்றில் மன்னர் சாங் பூயக் அதிக எண்ணிக்கையிலான யானைகளின் உரிமையாளர் ஆவார். இருப்பினும் மன்னர் தனது வசம் இருந்த அனைத்து வெள்ளை யானைகளுக்கும் அரச பட்டங்களை வழங்கவில்லை. இன்று இந்த பதினொரு யானைகள் இன்னும் உயிருடன் உள்ளன. மேலும், ஐந்து யானைகளுக்கு மட்டுமே அரச பட்டங்கள் உள்ளன.
# வெள்ளை யானை (விலங்கு)

## மியான்மர்

உள்ள ஒரு வெள்ளை யானை]]
மியான்மரில், வெள்ளை யானைகள் சக்தியாகவும், நல்ல அதிர்ஷ்டத்தின் சின்னங்களாகவும் மதிக்கப்படுகின்றன. 2002 2001லும் 2002லும் வெள்ளை யானைகள் கண்டுபிடிக்கப்பட்டதாக ஆளும் இராணுவ ஆட்சியின் அறிவிப்பு எதிரிகளால் அவர்களின் ஆட்சிக்கு ஆதரவை வலுப்படுத்தும் நோக்கமாக பார்க்கப்பட்டது. 2010ன்படி, மியான்மரில் ஒன்பது வெள்ளை யானைகள் உள்ளன. கடைசியாக 2015 பிப்ரவரி 27 அன்று மியான்மரின் தென்மேற்குப் பகுதியில் உள்ள பேசின் பகுதியில் வெள்ளை யானை கண்டுபிடிக்கப்பட்டது. மூன்று வெள்ளை யானைகள் தற்போது யங்கோன் புறநகரில் உள்ள ஒரு இடத்தில் வைக்கப்பட்டுள்ளன. மீதமுள்ளவை புதிய மியான்மர் நிர்வாக தலைநகரான நைப்பியிதோவிலுள்ள உப்பதசாந்தி பகோடாவில் வைக்கப்பட்டுள்ளன.
# வெள்ளை யானை (விலங்கு)

## ஆப்பிரிக்கா

குருகர் தேசிய பூங்காவில் காணப்படும் அல்பினோ யானை]]
ஆசியாவை விட ஆப்பிரிக்க யானைகளில் அல்பினோக்கள் மிகவும் அரிதானவை. அவை சிவப்பு-பழுப்பு அல்லது இளஞ்சிவப்பு நிறத்தில் உள்ளன. மேலும் சூரிய ஒளியில் இருந்து குருட்டுத்தன்மை அல்லது தோல் பிரச்சனைகள் ஏற்படலாம்.
# வெள்ளை யானை (விலங்கு)

## மேற்கத்திய கலாச்சாரக் குறிப்புகள்

ஆங்கிலத்தில், "வெள்ளை யானை" என்பது ஒரு கண்கவர் மற்றும் மதிப்புமிக்க பொருளைக் குறிக்கிறது. அது மதிப்புக்குரியதை விட அதிக சிக்கலை ஏற்படுத்துகிறது அல்லது அதை வைத்திருப்பவருக்கு அதன் பயனை விட செலவு அதிகமாக உள்ளது. இந்த உருப்படி மற்றவர்களுக்கு பயனுள்ளதாக இருந்தாலும், அதன் தற்போதைய உரிமையாளர் பொதுவாக அதை அகற்றுவதில் மகிழ்ச்சி அடைவார்.
# வெள்ளை யானை (விலங்கு)

## இதனையும் பார்க்கவும்

- அபுல்-அப்பாஸ், ஹாருன் அல்-ரஷீத் சார்லமேனுக்கு வழங்கிய (ஒருவேளை) வெள்ளை யானை
- ஐராவதம், இந்திரன் சவாரி செய்யும் ஒரு வெள்ளை யானை
- ஹன்னோ (யானை), பத்தாம் போப் லியோவின் செல்லப்பிள்ளை
- இளஞ்சிவப்பு யானைகளைப் பார்ப்பது என்பது மது போதையில் இருந்து எழும் மாயத்தோற்றத்திற்கான ஒரு சொல்
- வெள்ளை யானை பரிசு பரிமாற்றம், அமெரிக்காவில் பிரபலமான குளிர்கால விடுமுறை கொண்டாட்ட விளையாட்டு.
# தானே கடற்கழி

யின் தானே கடற்கழி, கொராய், வசை, மலாடு கடற்கழிகள்]]  
**தானே கடற்கழி** (**Thane Creek**) இந்தியாவின் மகாராட்டிரா மாநிலத்தின் அரபுக் கடலை ஒட்டி அமைந்த தானே மாவட்டத்தின் நிர்வாகத் தலைமையிடமான தானே நகரத்தை ஊடுவுருவிச் செல்லும் கடற்கழி ஆகும்.தானே கடற்கழியில் அமைந்த **வாசி கடற்பாலம்**, தானே நகரத்தையும், மும்பை நகரத்தின் டிராம்பே பகுதியையும் இணைக்கிறது.
# அந்தோனி ஆகுவேர்

**அந்தோனி ஆகுவேர்** *(Anthony Aguirre)* ஒரு கோட்பாட்டு அண்டவியலாளர் ஆவார். ஆகுவேர் சாந்தா குரூசில் உள்ள கலிபோர்னியா பல்கலைக்கழகப் பேராசிரியர் ஆவார் . இவர் இங்கு தகவல் இயற்பியல் பாகின் தலைமைக் கட்டிலில் பணியாற்றுகின்றார். இவர் அடிப்படை கேள்விகள் நிறுவனத்தின் இணை இயக்குநரும் ஆவார். இவர் இங்கு அமைந்த எதிர்கால வாழ்க்கை நிறுவனத்தின் இணைநிறுவனரும் ஆவார். இவர் 2015 இல் மெட்டகுலசு எனும் ஒருங்கிணைந்த முற்கணிப்புத் தகவல்தளத்தை கிரிகொரி இலாகிலின் உடன் இணைந்து நிறுவினார். இவர் 2019 இல்அண்டவியல் ஆளுமைகள் எனும் மக்கள் அண்டவியல் நூலை வெளியிட்டார்
# அந்தோனி ஆகுவேர்

## கல்வி

ஆகுவேர் 1995 இல் பிரவுன் பல்கலைக்கழகத்தில் இருந்து கணிதையல்/இயற்பியலில் இளம் அறிவியல் பட்டமும் ஆர்வார்டு பல்கலைக்கழகத்தில் இருந்து 1998 இல் வானியலில் மூதறிவியல் ப்ட்டமும் பின்னர் அங்கேயே வானியலில் முனைவர் பட்டமும் பெற்றார். They have two sons.
# அந்தோனி ஆகுவேர்

## ஊடகப்பணி

- உண்மைக்கு அணுக்கமாக எனும் தொலைக்காட்சித் தொடரின் *அண்டம் எவ்வளவு விரிந்தது?* என்ற பகுதியில் ஆகுவேர் தோன்றுகிறார்.
- *அண்டம் எவ்வளவு பெரியது?* என்ற தொலைக்காட்சித் தொடரிலும் ஆகுவேர் தோன்றுகிறார்."
- தேசிய புவிப்பரப்பியல் ஆவணமாகிய நேரடி அறிவியல் தொலைக்காட்சித் தொடரின் பகுதியான *இணைநிலை புடவியில் வாழ்தல்* தொடரில் ஆகுவேர் தோன்றுகிறார்.
- 2019 ஜூன் 17 அன்று *அண்டவியல், சென்மரபு, குலைதிறம், தகவல்* எனும் தலைப்பில் வெளியிடப்பட்ட சீன் கரோலின் மனவெளிக் காணொலி பரப்புரையில் ஆகுவேர் விருந்து பாத்திரமாக வருகிறார்.